เรื่องร้องเรียน: ปัญหาฝุ่น pm2.5
การดำเนินการของเจ้าหน้าที่: สำนักสิ่งแวดล้อมได้ตรวจสอบข้อมูลจากสถานีตรวจวัดคุณภาพอากาศของกรุงเทพมหานคร บริเวณป้ายรถเมล์ด้านหน้าสำนักงานเขตสายไหม ในวันที่ 13 พฤศจิกายน 2565 ระหว่างเวลา 07.00น. พบว่า ค่า AQI ของ PM2.5 มีค่าอยู่ในเกณฑ์มาตรฐานคุณภาพอากาศในบรรยากาศ โดยตรวจวัดค่าได้ 28 ซึ่งอยู่ในระดับคุณภาพอากาศดี และค่าความเข้มของ PM2.5 ตรวจวัดค่าได้ 27 มค.ก/ลบ.ม. ซึ่งอยู่ในระดับคุณภาพอากาศดี        ในส่วนของข้อมูลค่า AQI ของ PM2.5 ตามที่ประชาชนแจ้งมานั้น ได้อ้างอิงมาจากเครื่องมือตรวจวัดเซนเซอร์ พบว่า มีค่า AQI ของ PM2.5 เท่ากับ 117 อยู่ในระดับเริ่มมีผลกระทบต่อสุขภาพสำหรับกลุ่มเสี่ยง         จากเหตุผลดังกล่าวข้างต้นจึงขอชี้แจงว่า         เครื่องมือตรวจวัดแบบที่เป็น ”เซ็นเซอร์” ใช้หลักการดูการกระจายของแสงซึ่งอาจมีความคลาดเคลื่อนในการอ่านผลการตรวจวัดสูงกว่าเครื่องมือมาตรฐานประกอบกับหลักเกณฑ์การคิดคำนวณค่ามาตรฐานที่นำเสนอของประเทศไทยโดยกรมควบคุมมลพิษใช้ค่าเฉลี่ย 24 ชั่วโมงย้อนหลังจึงทำให้ข้อมูลที่เผยแพร่สู่สาธารณะมีความแตกต่างกัน        อย่างไรก็ตามกรุงเทพมหานครได้ดำเนินการตามแผนปฏิบัติการแก้ไขปัญหาฝุ่นละออง PM2.5 ในพื้นที่กรุงเทพมหานคร ปี 2566 ภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง”อย่างต่อเนื่อง โดยประสานขอความร่วมมือหน่วยงานที่เกี่ยวข้องทั้งภายในและภายนอกให้ดำเนินการตามแผนปฏิบัติการ ได้แก่ การตั้งจุดตรวจจับรถควันดำร่วมกับกองบังคับการตำรวจจราจร กรมการขนส่งทางบก และกรมควบคุมมลลพิษ ประชาสัมพันธ์ให้ประชาชนบำรุงรักษาเครื่องยนต์ไม่ให้เกิดควันดำ ขอความร่วมมือหน่วยงานราชการในสังกัดกรุงเทพมหานครนำรถราชการเข้ารับการตรวจวัดควันดำเป็นประจำ ควบคุมสถานประกอบกิจการไม่ให้ปล่อยมลพิษอากาศเกินค่ามาตรฐานที่กฎหมายกำหนด ควบคุมกิจกรรมการก่อสร้างที่ก่อให้เกิดฝุ่นละออง ควบคุมไม่ให้มีการเผาขยะหรือการเผาในที่โล่งทุกประเภท เพิ่มความถี่ในการล้างและดูดฝุ่นถนน และฉีดล้างใบไม้ จัดป้ายประชาสัมพันธ์แสดงค่าปริมาณฝุ่นละออง PM2.5 เฝ้าระวังและช่วยเหลือเด็กนักเรียนที่มีปัญหาสุขภาพจากฝุ่นละออง ประชาสัมพันธ์สร้างความรู้ความเข้าใจให้ประชาชนเกี่ยวกับผลกระทบต่อสุขภาพและการป้องกันโรคที่เกิดจากฝุ่นละออง ทั้งนี้ ประชาชนสามารถติดตามข้อมูลการคาดการณ์สถานการณ์ฝุ่นละออง PM2.5 และการพยากรณ์อากาศในพื้นที่กรุงเทพ...
ความเห็นของผู้แจ้ง: สิ่งที่เจ้าหน้าที่วัดได้ กับความเป็นจริง ไม่ตรงกัน
พื้นที่: แขวงสายไหม เขตสายไหม กรุงเทพมหานคร